На основу члана 17. став 2. и 4. Одлуке о јавним расправама (''Службени гласник општине Мало Црниће'', број 5/2019),

Општинско веће општине Мало Црниће на седници одржаној 09.11.2020. године, д о н о с и

**П Р О Г Р А М**

**ЈАВНЕ РАСПРАВЕ О НАЦРТУ ОДЛУКЕ О БУЏЕТУ**

 **ОПШТИНЕ МАЛО ЦРНИЋЕ ЗА 2021. ГОДИНУ**

1. У поступку припреме Нацрта Одлуке о буџету општине Мало Црниће за 2021. годину, којом се дефинишу укупно планирани приходи и расходи буџета општине Мало Црниће, утврђени резултат суфицит/дефицит, исказивање расхода по функционалној економској и програмској класификацији, као и њихова расподела по корисницима буџета, Општинско веће општине Мало Црниће спроводи јавну расправу о Нацрту Одлуке о буџету општине Мало Црниће за 2021. годину, који је заједно са образложењем и Нацртом водича кроз Одлуку о буџету општине Мало Црниће за 2021. годину саставни део овог Програма.
2. Јавна расправа о Нацрту Одлуке о буџету општине Мало Црниће за 2021. годину спровешће се у периоду од 10.11.2020. године до 25.11.2020. године.
3. Нацрт Одлуке о буџету општине Мало Црниће за 2021. годину сачинио је Одсек за буџет и трезор на основу поднетих захтева буџетских корисника.
4. Садржина нацрта Одлуке о буџету општине Мало Црниће за 2021. годину као и нацрта Водича кроз Одлуку о буџету општине Мало Црниће за 2021. годину биће постављен на интернет страници Општине Мало Црниће [www.opstinamalocrnice.rs](http://www.opstinamalocrnice.rs)
5. Иницијативе, предлози, сугестије и коментари достављају се Одсеку за буџет и трезор, Бајлонијева 119, 12311 Мало Црниће или електронским путем на e-mail адресу: finansije@opstinamalocrnice.rs, у року од 15 дана од дана објављивања јавног позива, закључно са 25.11.2020.године.
6. Презентација и расправа о предложеном Нацрту Одлуке о буџету општине Мало Црниће за 2021. годину, одржаће се 25.11.2020. године, са почетком у 11:00 часова, у згради Општине Мало Црниће, у Малом Црнићу, Бајлонијева бр. 119, у малој сали (први спрат).
7. По окончању јавне расправе Oдсек за буџет и трезор ће анализирати све иницијативе, предлоге, сугестије и коментаре учесника у јавној расправи и сачинити извештај о спроведеној јавној расправи о Нацрту Одлуке о буџету општине Мало Црниће за 2021. годину.
8. Овај Програм, ради реализације доставити Општинској управи Мало Црниће Одсеку за буџет и трезор, који ће Јавни позив за учешће у јавној расправи са овим Програмом објавити на интернет страници Општине.

Број: 06-55/2020-4-3

У Малом Црнићу, 09.11.2020. године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

 **ПРЕДСЕДНИК,**

Малиша Антонијевић, с.р.